Rhapsody of Fire

Rhapsody of Fire  er et italiensk power metal-band, som ble stiftet i 1993 under navnet Thundercross. I 1995 skiftet de navn til Rhapsody, før de skiftet navn til Rhapsody of Fire i 2006.

Musikalsk Karriere
I 1997 ga Rhapsody of Fire ut sitt debutalbum, ”Legendary Tales” under navnet Rhapsody. Grunnleggerne av bandet, Luca Turilli og Alex Staropoli lagde en episk ny ”sound” med dette første albumet. De blandet inn klassisk musikk, Barokk og heavy metal inn til en ny sub-sjanger nå kjent som ”Hollywood metal”, eller ”Film Score Metal” på grunn av dens likhet med filmmusikk.  Den klassiske inspirasjonen kommer fra komponister som Vivaldi, Bach og Paganini. Bandet viser også power metal og fantasy beslektning.

I årene som fulgte utviklet Turilli, Staropoli og deres nyanskafne vokalist, Fabio Lione denne nye ”sounden” med deres album, ”Symphony of the Enchanted Lands” (1998), ”Dawn of Victory” (2000), ”Rain of a thousand flames” (2001), og ”Power of the Dragonflame” (2002). De skrev låter som ”Emerald Sword” som slekter på Russisk folklore og har Keltiske stilelementer. Med dette lagde de ”The Emerald Sword Saga”. 

Turilli er bandets lyriker og hovedgitarist. Hans lyrikk refererer ofte til mystisk lore fra middelalderen og dens tid heroiske dyder, der han setter fokus på den evige kampen mellom det gode og det onde. ”Ondskap kan bli funnet overalt,” sier Turilli. ”men den vil aldri vinne så lenge det finnes nok gode mennesker som vil sloss mot den.”

Fra Dawn of Victory til Power of the Dragonflame, så er trommene på Rhapsodys album spilt av ”Thunderforce”. Det har lenge vært omdiskutert om ”Thunderforce” faktisk var en trommemaskin, eller om det er et psevdonym på en trommeslager som ikke kunne navngis på grunn av juridiske grunner. Alex Holzwarth, som før hadde spilt trommer for Rhapsody på scenen, ble listet som et av bandets originale medlemmer på disse utgivelsene. Holzwarth har spilt trommer i studio siden The Dark Secret.

Christopher Lee har samarbeidet med Rhapsody of Fire flere ganger. Den første gangen var på albumet ”Symphony of the Enchanted Lands II: The Dark Secret, der han spilte rollen som ”The Wizard King”. ”Symphony of the Enchanted Lands II: The Dark Secret” var del to i ”The Emerald Sword Saga”, og ble sluppet i 2004. 

Bandet produserte en ny single CD i 2005 kalt ”The Magic of the Wizard’s Dream”, med to ny versjoner av ”The Magic of the Wizard’s Dream”, en av de mer populære sangene fra albumet ”Symphony of the Enchanted Lands II: The Dark Secret”. På denne singelen lot de Lee synge sammen med Lione, fordi Lee følte at hans rolle som ”Wizard King” ikke var så god som den kunne være, fordi Lee ikke hadde bidratt med sin stemme. Sangen ble laget på ny til fire forskjellige språk: engelsk, tysk, italiensk og fransk. De inkluderte også den originale versjonen av sangen med en duett (på engelsk), og en orkesterversjon av sangen. Med dette ble også Rhapsody of Fires tredje musikkvideo laget. Bandet slapp også to helt nye sanger på dette albumet, ”Autumn Twilight” og ”Lo Specchio D’Argento”(sølvspeilet). Singelen ble sluppet den 29ende mars 2005.

For øyeblikket har bandet satt utgivelsesdato for deres nye album, ”Triumph or Agony”. Utgivelsesdatoen er 25. September i Europa.

Navneskifte
I juli, 2006, ble bandet nødt til å skifte navn fra Rhapsody til Rhapsody of Fire på grunn av copyrightproblemer.  Bandets webside sier følgende om saken:

The band members consider this a great new start, reflecting the emboldened and increasingly grandiose direction that their music has taken. "The power of the dragonflame will burn brighter than ever before," says guitarist/songwriter Luca Turilli. Keyboardist/songwriter Alex Staropoli adds, "The name Rhapsody Of Fire better represents the energy that has always been present in this band and its music."

Bandmedlemmer

Nåværende medlemmer
Fabio Lione – Vokal  (1995- )
Tom Hess – Gitar (2010- )
Roberto De Micheli – Gitar (2011- )
Oliver Holzwarth – Bass (2011- )
Alex Staropoli – Tangenter (1993- )
Alex Holzwarth – Trommer (2000- )

Tidligere Medlemmer
Cristiano Adacher – Vokal  (1993–1995)
Andrea Furlan – Bass  (1993–1995)
Alessandro Lotta – Bass  (1995–2002)
Luca Turilli – Gitar  (1993–2011)
Daniele Carbonera – Trommer  (1993–1999)
Patrice Guers – Bass  (2003–2011)
Dominique Leurquin – Gitar  (2000–2011)

Gjestemedlemmer
Dominique Leurquin – Rytmegitar (studio og "live" guest 2010-2011)
Sir Jay Lansford – Forteller, 1997-2002
Christopher Lee – Forteller, Vokal, 2004-2011
'Thunderforce' – Trommer, 2000-2002
Brandon Lavigne – Tinn-Fløyte 2000
Sascha Paeth – Bass på Legendary Tales og Power of the Dragonflame 1997, 2002
Petr Pololanik – Dirigent og Orkestrator 2004, 2006
Robert Hunecke-Rizzo – Bass på Legendary Tales 1997

Diskografi

Studioalbum:

Legendary Tales (1997)
Symphony Of Enchanted Lands (1998)
Dawn Of Victory (2000)
Rain Of A Thousand Flames (2001)
Power Of the Dragonflame (2002)
Symphony Of Enchanted Lands II: The Dark Secret (2004)
Triumph Or Agony (2006)
The Frozen Tears Of Angels (2010)
From Chaos To Eternity (2011)
Dark Wings Of Steel (2013)

EP-er:

The Dark Secret  (2004)
The Magic of the Wizard's Dream (2005)
The Cold Embrace of Fear – A Dark Romantic Symphony (2010)
Singler:
 Emerald Sword (1998)
 Holy Thunderforce (2000)
Samleplater:

Tales from the Emerald Sword Saga (2004)

Livealbum:

Live in Canada 2005: The Dark Secret (2006)

DVD´er:

Visions from the Enchanted Lands (2007)

Demos:

Land of Inmortals (1994)
Eternal Glory (1995)

Eksterne lenker
 
 
 
 Diskusjonsforum
 Lyrikk og album anmeldelser
 Nyheter, lyrikk, anmeldelser og informasjon

Italienske heavy metal-band
Power metal-band
Band etablert i 1994